รัฐบาลไทย-ข่าวทำเนียบรัฐบาล-ผู้บัญชาการกองอาสารักษาดินแดน มอบนโยบายเนื่องในวันครบรอบ 67 ปี กองอาสารักษาดินแดน
วันพุธที่ 10 กุมภาพันธ์ 2564
ผู้บัญชาการกองอาสารักษาดินแดน มอบนโยบายเนื่องในวันครบรอบ 67 ปี กองอาสารักษาดินแดน
ผู้บัญชาการกองอาสารักษาดินแดน มอบนโยบายเนื่องในวันครบรอบ 67 ปี กองอาสารักษาดินแดน เน้นย้ํา น้อมนําพระบรมราโชวาทพระบาทสมเด็จพระมหาภูมิพลอดุลยเดชมหาราช บรมนาถบพิตร ในการ “บําบัดทุกข์ บํารุงสุข” ประชาชน และเสริมสร้างความมั่นคงของประเทศให้เกิดความยั่งยืน
วันนี้ (10 ก.พ. 64) นายกองใหญ่ อนุพงษ์ เผ่าจินดา ผู้บัญชาการกองอาสารักษาดินแดน เปิดเผยว่า พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธยพระราชบัญญัติกองอาสารักษาดินแดน พุทธศักราช 2497 เมื่อวันที่ 10 กุมภาพันธ์ 2497 จึงถือเป็น “วันสถาปนากองอาสารักษาดินแดน” โดยในปีนี้ครบรอบ 67 ปี จึงได้มอบนโยบายให้ผู้บังคับบัญชา เจ้าหน้าที่ และสมาชิกกองอาสารักษาดินแดน ได้น้อมนําพระบรมราโชวาทของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในคราวพระราชทานธงประจํากองอาสารักษาดินแดน มาเป็นหลักในการปฏิบัติหน้าที่ รวมทั้งร่วมกับฝ่ายปกครอง ทหาร ตํารวจ ตลอดจนประชาชนจิตอาสา ขับเคลื่อนนโยบายของรัฐบาลและกระทรวงมหาดไทยอย่างเข้มแข็งและจริงจัง ให้บรรลุผลสัมฤทธิ์ในการปกป้องและเทิดทูนสถาบันพระมหากษัตริย์ การรักษาอธิปไตยของชาติ การรักษาความสงบเรียบร้อยและความมั่นคงภายใน การป้องกันและบรรเทาสาธารณภัย การสร้างความปรองดองสมานฉันท์ การป้องกันปราบปรามและการบําบัดรักษาผู้เสพยาเสพติด การปราบปรามการค้ามนุษย์ การป้องกันและปราบปรามการตัดไม้และทําลายทรัพยากรธรรมชาติ การพัฒนาและแก้ไขปัญหาความเดือดร้อนของประชาชนในการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) รวมทั้งการปฏิบัติงานตามโครงการพระราชดําริเพื่อ “บําบัดทุกข์ บํารุงสุข” ประชาชน และความมั่นคงของประเทศชาติให้เกิดความยั่งยืน
ด้าน นายกองเอก ธนาคม จงจิระ หัวหน้าฝ่ายอํานวยการ กองบัญชาการกองอาสารักษาดินแดน กล่าวว่า ฝ่ายอํานวยการ กองบัญชาการกองอาสารักษาดินแดน ได้มีการพิจารณามอบรางวัลให้แก่สมาชิกกองอาสารักษาดินแดนและกองร้อยอาสารักษาดินแดนที่มีผลการปฏิบัติงานดีเด่น ประจําปี 2563 ได้แก่
- ด้านการป้องกันและปราบปราม รางวัลที่ 1 สมาชิกโท ประเสริฐศรี พันทอง รางวัลที่ 2 นายหมู่ใหญ่ จรัญ คงเหลือ และสมาชิกเอก กิตติโชติ โพธินาม รางวัลที่ 3 นายหมู่ใหญ่ ธิติ จันทสิทธิ์ นายหมู่ใหญ่ ชัย ผิวเผือก และสมาชิกตรี วรยุทธ วงษ์ชาลี
- ด้านการพัฒนาฯ รางวัลที่ 1 นายหมู่ใหญ่ วรกรณ์ พินิจพงษ์ รางวัลที่ 2 นายหมู่ใหญ่ อับดอณ บ่ายศรี และนายหมู่โทไพศล อินทร์ทอง รางวัลที่ 3 นายหมู่ใหญ่ ประสาร แรกเลียง นายหมู่เอก พรโชคชัย สุขขี และสมาชิก อดิเรก สงคราม
- ประเภทกองร้อยอาสารักษาดินแดนจังหวัด รางวัลที่ 1 กองร้อยอาสารักษาดินแดนจังหวัดสุราษฎร์ธานีที่ 1 รางวัลที่ 2 กองร้อยอาสารักษาดินแดนจังหวัดตรังที่ 1 และกองร้อยอาสารักษาดินแดนจังหวัดหนองคายที่ 1
- ประเภทกองร้อยอาสารักษาดินแดนอําเภอ รางวัลที่ 1 กองร้อยอาสารักษาดินแดนอําเภอหนองหญ้าปล้องที่ 8 จังหวัดเพชรบุรี รางวัลที่ 2 กองร้อยอาสารักษาดินแดนอําเภอเวียงสาที่ 5 จังหวัดน่าน กองร้อยอาสารักษาดินแดนอําเภอแม่แจ่มที่ 7 จังหวัดเชียงใหม่ กองร้อยอาสารักษาดินแดนอําเภอแก่งหางแมวที่ 10 จังหวัดจันทบุรี กองร้อยอาสารักษาดินแดนอําเภอเชียงคานที่ 5 จังหวัดเลย และกองร้อยอาสารักษาดินแดนอําเภอเพ็ญที่ 17 จังหวัดอุดรธานี
- ประเภทกองร้อยบังคับการและบริการ รางวัลที่ 1 กองร้อยบังคับการและบริการ กองบังคับการกองอาสารักษาดินแดนจังหวัดสระบุรี รางวัลที่ 2 กองร้อยบังคับการและบริการ กองบังคับการกองอาสารักษาดินแดนจังหวัดปัตตานี และกองร้อยบังคับการและบริการ กองบังคับการกองอาสารักษาดินแดนจังหวัดยโสธร